Α. ΠΟΙΟΤΗΤΑ ΑΕΡΑ

1. 31994 L 0063: Οδηγία 94/63/EΚ του Ευρωπαϊκού Κοινοβουλίου και του Συμβουλίου, της 20ής Δεκεμβρίου 1994, για τον έλεγχο των εκπομπών πτητικών οργανικών ουσιών (VOC) που προέρχονται από την αποθήκευση βενζίνης και τη διάθεσή της από τις τερματικές εγκαταστάσεις στους σταθμούς διανομής καυσίμων (ΕΕ L 365, 31.12.1994, σ. 24), όπως τροποποιήθηκε από:

- 32003 R 1882: Κανονισμός (ΕΚ) αριθ. 1882/2003 του Ευρωπαϊκού Κοινοβουλίου και του Συμβουλίου της 29.9.2003 (ΕΕ L 284, 31.10.2003, σ. 1).

α) Κατά παρέκκλιση του άρθρου 3 και του Παραρτήματος Ι της οδηγίας 94/63/EΚ, οι απαιτήσεις για τις υφιστάμενες αποθηκευτικές εγκαταστάσεις στους τερματικούς σταθμούς δεν εφαρμόζονται στη Βουλγαρία:

- έως τις 31 Δεκεμβρίου 2007, για εγκαταστάσεις αποθήκευσης 6 τερματικών εγκαταστάσεων με διακίνηση μεγαλύτερη των 25000 τόνων ετησίως αλλά μικρότερη ή ίση των 50000 τόνων ετησίως,

- έως τις 31 Δεκεμβρίου 2009, για εγκαταστάσεις αποθήκευσης 19 τερματικών εγκαταστάσεων με διακίνηση μικρότερη ή ίση των 25000 τόνων ετησίως.

β) Κατά παρέκκλιση του άρθρου 4 και του Παραρτήματος ΙΙ της οδηγίας 94/63/EΚ, οι απαιτήσεις για τη φορτοεκφόρτωση των υφιστάμενων κινητών δεξαμενών στους τερματικούς σταθμούς δεν εφαρμόζονται στη Βουλγαρία:

- έως τις 31 Δεκεμβρίου 2007, σε 12 τερματικούς σταθμούς με διακίνηση μεγαλύτερη των 25000 τόνων ετησίως αλλά μικρότερη ή ίση των 150000 τόνων ετησίως,

- έως τις 31 Δεκεμβρίου 2009, σε 29 τερματικούς σταθμούς με διακίνηση μικρότερη των 25000 τόνων ετησίως.

γ) Κατά παρέκκλιση του άρθρου 5 της οδηγίας 94/63/EΚ, οι απαιτήσεις για τις υφιστάμενες κινητές δεξαμενές στους τερματικούς σταθμούς δεν εφαρμόζονται στη Βουλγαρία:

- έως τις 31 Δεκεμβρίου 2007, σε 50 βυτιοφόρα αυτοκίνητα,

- έως τις 31 Δεκεμβρίου 2009, σε 466 βυτιοφόρα αυτοκίνητα.

δ) Κατά παρέκκλιση από το άρθρο 6 και το Παράρτημα ΙΙΙ της οδηγίας 94/63/EΚ, οι απαιτήσεις για τη φόρτωση στις υφιστάμενες αποθηκευτικές εγκαταστάσεις στους σταθμούς διανομής καυσίμων δεν εφαρμόζονται στη Βουλγαρία:

- έως τις 31 Δεκεμβρίου 2007, σε 355 σταθμούς διανομής καυσίμων με διακίνηση μεγαλύτερη των 500 m3 ετησίως αλλά μικρότερη ή ίση των 1000 m3 ετησίως,

- έως τις 31 Δεκεμβρίου 2009, σε 653 σταθμούς διανομής με διακίνηση μικρότερη ή ίση των 500 m3 ετησίως.

2. 31999 L 0032: Οδηγία 1999/32/ΕΚ του Συμβουλίου, της 26ης Απριλίου 1999, σχετικά με τη μείωση της περιεκτικότητας ορισμένων υγρών καυσίμων σε θείο και για την τροποποίηση της οδηγίας 93/12/ΕΟΚ (ΕΕ L 121, 11.5.1999, σ. 13), όπως τροποποιήθηκε από:

- 32003 R 1882: Κανονισμός (ΕΚ) αριθ. 1882/2003 του Ευρωπαϊκού Κοινοβουλίου και του Συμβουλίου της 29.9.2003 (ΕΕ L 284, 31.10.2003, σ. 1).

α) Κατά παρέκκλιση από το άρθρο 3, παράγραφος 1, της οδηγίας 1999/32/ΕΚ, οι απαιτήσεις για την περιεκτικότητα του βαρέως μαζούτ σε θείο, δεν ισχύουν για τη Βουλγαρία έως τις 31 Δεκεμβρίου 2011 για τοπική χρήση. Κατά τη διάρκεια της μεταβατικής αυτής περιόδου, η περιεκτικότητα σε θείο δεν υπερβαίνει το 3,00 % κατά μάζα.

β) Κατά παρέκκλιση από το άρθρο 4, παράγραφος 1, της οδηγίας 1999/32/ΕΚ, οι απαιτήσεις για την περιεκτικότητα των πετρελαίων εσωτερικής καύσης σε θείο, δεν ισχύουν για τη Βουλγαρία έως τις 31 Δεκεμβρίου 2009 για τοπική χρήση. Κατά τη διάρκεια της μεταβατικής αυτής περιόδου, η περιεκτικότητα σε θείο δεν υπερβαίνει το 0,20 % κατά μάζα.

--------------------------------------------------